PROUD เปิดตัว 2 โครงการใหม่ มูลค่า 5.5 พันลบ. ตั้งเป้าโกยยอดขาย 5 ปี แตะ 1 หมื่นลบ.
PROUD เปิดตัว 2 โครงการใหม่ มูลค่า 5.5 พันลบ. ตั้งเป้าโกยยอดขาย 5 ปี แตะ 1 หมื่นลบ.
PROUD เปิดตัว 2 โครงการใหม่ มูลค่า 5.5 พันลบ. ตั้งเป้าโกยยอดขาย 5 ปี แตะ 1 หมื่นลบ.
22 พ.ค. 2562

บริษัท พราว เรียล เอสเตท จำกัด (มหาชน) หรือ PROUD (หรือ บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) หรือ FOCUS เดิม) เปิดเผยว่า บริษัทเปิดตัวแผนบุกตลาดอสังหาริมทรัพย์ ภายใต้แนวคิด “MORE THAN JUST LIVING: ชีวิตที่มากกว่า”
โดยเตรียมขยายโครงการไปในเมืองท่องเที่ยวหลักต่าง ๆ  รวมถึงกรุงเทพฯ พร้อมตั้งเป้ายอดขายรวมที่ระดับ  1 หมื่นล้านบาทภายใน 5 ปี โดยเริ่มจากการเปิดตัว 2 โครงการคอนโดมิเนียมในหัวหิน โดยโครงการแรกหรูสุดริมทะเล โครงการที่สองติดรีสอร์ทสวนน้ำ วานา นาวา รองรับกลุ่มลูกค้าไฮเอนด์และลักซ์ชัวรี่
ด้านนายพสุ ลิปตพัลลภ กรรมการบริหาร PROUD เปิดเผยว่า สำหรับโครงการที่จะเปิดตัวนั้น โครงการแรกหรูที่สุดริมทะเลหัวหิน ภายในสิ้นปี 62 และโครงการที่สอง ติดรีสอร์ท สวนน้ำ วานา นาวา จะเปิดตัวในช่วงต้นปี 63  ซึ่งยอดขายรวมสองโครงการแรกอยู่ที่ประมาณ 5.5 พันล้านบาท และมีเป้าหมายจะหาโครงการใหม่ เพื่อเพิ่มยอดขายอีกอย่างน้อยประมาณ 4-6 พันล้านบาท รวมเป็นประมาณ 1 หมื่นล้านบาท  ภายใน  5 ปี